

**חברים טובים א**

|  |  |
| --- | --- |
| MC900349177[1] | **פתיח**  |

**לקנות חברים**

"...חדווה: קחי, חפיסת שוקולד עם אגוזים ותהיי חברה שלי.

שלי: (לוקחת אוכלת ואחרי שמסיימת אומרת) "לא רוצה להיות חברה שלך!"

חדווה: קחי, שלי, חמש סוכריות מנטה ותהיי חברה שלי.

שלי: (לוקחת אוכלת ואחרי שמסיימת אומרת) "לא רוצה להיות חברה שלך!"

חדווה:קחי גלידת תות שדה ותהיי חברה שלי.

שלי: (לוקחת אוכלת ואחרי שמסיימת אומרת) "לא רוצה להיות חברה שלך!"

חדווה: קחי מאה פוסטרים ותהיי חברה שלי.

שלי: (לוקחת ואומרת) "לא רוצה להיות חברה שלך!"

חדווה: למה את לא רוצה להיות חברה שלי?

שלי: **כי כבר לא נשאר לך כלום לתת לי**…"

* הכינו ציור קומיקס של השיחה שלפניכם.
* מדוע חדווה לא מצליחה להיות חברה של שלי?
* הציעו לחדווה דרכים אחרות להפוך את שלי לחברה שלה.

|  |  |
| --- | --- |
|  | **לימוד בחברותות**  |

לפניכם סיפור חסידי העוסק בנושא החברות ומה נדרש על מנת להיות חבר אמת.

חֲבֵרוּת כוֹאֶבֶת

רַבִּי מֹשֶׁה לַייבּ מסאסוב אָמַר לְחֲסִידָיו:

לָמַדְתִּי כֵּיצַד עָלֵינוּ לֶאֱהוֹב אֶת רִעֵינו(חֲבֵרֵינוּ) מִשִּׂיחָה בֵּין שְׁנֵי כַּפְרִיִּים שֶׁשָּׁמַעְתִּי אוֹתָהּ בַּמִּקְרֶה.

הָרִאשׁוֹן אָמַר: אֱמוֹר לִי, אִיבְּן חֲבֵרִי, הַאִם אַתָּה אוֹהַבְנִי?

הַשֵּׁנִי אָמַר: אֲנִי אוֹהַבְךָ בְּכָל לִבִּי.

הָרִאשׁוֹן אָמַר: הַתֵּדַע, חַבְרֵי, מָה מַכְאִיב לִי?

הַשֵּׁנִי אָמַר: וְכִי אֵיךְ אוֹכַל לָדַעַת מָה מַכְאִיב לְךָ?

הָרִאשׁוֹן אָמַר: אִם אֵינְךָ יוֹדֵעַ מָה מַכְאִיב לִי, כֵּיצַד יָכוֹל אַתָּה לוֹמַר שֶׁאַתָּה אוֹהַבְנִי בֶּאֱמֶת?

הֵבִינוּ, בָּנַי – הִמְשִׁיךְ הָרַבִּי מסאסוב וְאָמַר – לֶאֱהוֹב, לֶאֱהוֹב בֶּאֱמֶת, פֵּירוּשׁוֹ לָדַעַת מָה מַכְאִיב לְזוּלָתֶךָ.

1. מה לומד ר' לייב מהכפריים?
2. איך נוכל לדעת מה מכאיב לחברים שלנו?
3. כשאנחנו יודעים מה מכאיב לחברינו, זה עוזר לנו לדעת איך להתנהג כלפיו. איך תתנהגו כלפי חבר עצוב או כלפי חבר בצרה?

|  |  |
| --- | --- |
| C:\Documents and Settings\haya\Local Settings\Temporary Internet Files\Content.IE5\OAVT9ZLL\MC900355335[1].wmf | **פעילות סיכום**  |

לפניכם שאלה ששואל ילד באחד מאתרי האינטרנט ושתי תשובות שהוא מקבל .חישבו מה כואב לאותו חבר?

וחברו תשובה משלכם איך אפשר לעזור לחבר של ירון.

## מה קרה לחבר שלי?

קוראים לי ירון. אני רוצה לספר לכם על ילד אחד בכתה שלי, שהיה חבר טוב מאד שלי כבר מכתה ב'. תמיד הוא שיחק איתנו בהפסקה בכיף וכולם רצו לשחק אתו. לאחרונה, הוא כבר לא מצטרף למשחקים שלנו, הוא לא מביא אוכל, ותמיד יושב ומסתכל עלינו. לפעמים, הוא לא מכין את השיעורים ואין לו צבעים. המורה אמרה לנו לקנות קלסר והוא לא הביא. הוא כל הזמן שותק. עכשיו אנחנו כבר לא חברים כי הוא לא רוצה לבוא אלי ולא משחק איתנו בהפסקות. וגם הילדים בכתה התחילו להציק לו. קצת חבל לי שהוא כבר לא חבר שלי
ואני לא יודע מה לעשות.



תגובה ראשונה :

ירון, אני חושבת שאולי משהו עובר על החבר שלך ואתה צריך לשתף את המורה שלך בענין, ולראות איך אתה יכול לעזור לו לצאת מהמצב שנכנס אליו. בקיצור, לך תעודד אותו ותן לו להרגיש הכי, חשוב בעולם ושיהיה בהצלחה...
אלמונית

תגובה שנייה :

לירון!
אני חושבת שיש לחבר שלך (לשעבר) בעיה. אולי חסר לו כסף בבית, אולי קרה לו משהו במשפחה. אי אפשר לדעת מה בעייתו, אז לך אליו ותשאל אותו מה קרה לו, או שפשוט תהיה איתו ותראה לו שאתה חבר טוב ותעזור לו.
מנוני